Diari Oficial de la Generalitat Valenciana


Sumari del DOGV 4175, del 24-01-2002 (2002/489)

RESOLUCIÓ de 16 de gener de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Benestar Social i l'Institut Valencià d'Atenció als Discapacitats, pel qual s'encomana la gestió de programes d'atenció als immigrants.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4175

Data del DOGV
:   24-01-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/489


Data del document
:   16-01-2002

Organisme emissor
:   Presidència de la Generalitat

Tipus de document
:   Resolució

RESOLUCIÓ de 16 de gener de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria de Benestar Social i l'Institut Valencià d'Atenció als Discapacitats, pel qual s'encomana la gestió de programes d'atenció als immigrants. [2002/X489]
  
Subscrit, després de la tramitació prèvia reglamentària, entre la Conselleria de Benestar Social i l'Institut Valencià d'Atenció als Discapacitats, el 13 de novembre de 2001, un Conveni de col·laboració pel qual s'encomana la gestió de programes d'atenció als immigrants, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1.018/2001, i que figura com a annex d'aquesta resolució.
  
València, 16 de gener de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria de Benestar Social i l'Institut Valencià d'Atenció als Discapacitats, pel qual s'encomana la gestió de programes d'atenció als immigrants
  
València, 13 de novembre de 2001
  
Compareixen
  
D'una part, l'Hble. conseller de Benestar Social, Sr. Rafael Blasco Castany, en virtut de la competència atribuïda pel Decret 6/2000, de 22 de maig, del president de la Generalitat Valenciana, pel qual assigna la titularitat de les conselleries que componen l'Administració de la Generalitat en relació amb el Decret 7/2000, de 22 de maig, del president de la Generalitat Valenciana, pel qual s'assigna a la Presidència i a les conselleries determinades competències, i degudament autoritzat per a la firma d'aquest Conveni mitjançant l'acord adoptat el dia 30 d'octubre de 2001 pel Consell de la Generalitat Valenciana, segons el que preveu l'article 54 bis 1 b) del Text Refós de la Llei d'Hisenda Pública de la Generalitat Valenciana i en els articles 21. f) de la Llei del Govern Valencià, i 2.2 del Decret 20/1993, de 8 de febrer, del Govern Valencià, pel qual es regula el Registre de Convenis, i s'estableix el règim juridicopressupostari dels convenis que subscriga la Generalitat Valenciana.
  
D'una altra part, el gerent de l'Institut Valencià d'Atenció als Discapacitats (IVADIS), el Sr. Jorge Peña Ferrando, amb DNI núm. 17.635.365-S, en virtut de la competència atribuïda per Decret 125/2001, de 10 de juliol, del Govern Valencià, pel qual es constitueix l'entitat de dret pùblic Institut Valencià d'Atenció als Discapacitats (IVADIS) i dels poders de representació especial, ampli i suficient en dret, conferit pel director gerent de l'IVADIS, Sr. Jorge Penya Ferrando, nomenat en una Resolució de 7 d'agost de 2001 i amb efectes des de l'1 d'agost de 2001.
  
Reconeixent-se ambdues parts capacitat legal suficient per a obligar-se i especialment per a atorgar aquesta comanda de gestió, a l'empara de l'article 15 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú,
  
Manifesten:
  
Que segons la Llei Orgànica 4/2000, d'11 de gener, sobre Drets i Llibertats dels Estrangers a Espanya i la seua integració social, i expressament en el seu article 14, apartat 2, s'estableix que: ?els estrangers residents tindran dret als serveis i a les prestacions socials, tant als generals i bàsics com als específics, en les mateixes condicions que els espanyols?. En el seu apartat 3, s'estableix que ?els estrangers, qualsevol que siga la seua situació administrativa, tenen dret als serveis i a les prestacions socials bàsiques?.
  
La Llei 5/1997, de 25 de juny, de la Generalitat Valenciana, per la qual es regula el Sistema de Serveis Socials en l'àmbit de la Comunitat Valenciana, en el seu article 3 estableix que ?els estrangers, exiliats, refugiats i apàtrides, homes i dones, en el territori de la Comunitat Valenciana, seran igualment beneficiaris de tals serveis i prestacions, d'acord amb el que disposen les normes i els tractats i convenis internacionals vigents i, si no n'hi ha, segons el principi de reciprocitat, sense perjudici del que s'establisca reglamentàriament per a aquelles persones que es troben en reconegut estat de necessitat?.
  
L'article 26.2 de la mateixa Llei preceptua que: ?es realitzaran actuacions tendents a afavorir la integració social d'aquells col·lectius específics que per una o altra causa es troben en situacions carencials, tals com marginats i transeünts, refugiats i asilats, emigrants retornats, siguen aquests homes o dones, etc...-.
  
D'altra banda, el Decret 138/2000, de 12 de setembre, pel qual s'aprova el nou Reglament Orgànic i Funcional de la Conselleria de Benestar Social, en el seu article 1 disposa que la Conselleria de Benestar Social és el departament del Govern Valencià a qui escau exercir les competències relatives als serveis de promoció del benestar social.
  
L'article 11 del mateix Decret preceptua que la Direcció General de Serveis Socials és el centre directiu a qui escau la proposta i execució de les polítiques en matèries de Serveis Socials.
  
Que en l'actualitat és competència dels Serveis Socials de la Generalitat Valenciana la gestió de programes de Serveis Socials per a sol·licitants d'asil, refugiats i desplaçats.
  
Que segons l'article 3 dels Estatuts de l'IVADIS s'habilita aquest per a la prestació conjunta de serveis socials i assistencials competència dels ens consorciats.
  
Que la finalitat d'aquest Conveni és atendre la demanda de l'atenció integral de l'immigrant en el seu aspecte social, i tot això a través de l'Institut Valencià d'Atenció als Discapacitats, mitjançant aquesta comanda de gestió.
  
Amb aquestes finalitats subscriuen aquest Conveni, que articulen segons les següents
  
Estipulacions
  
Primera
  
Constitueix l'objecte d'aquest Conveni l'articulació de la Comanda de Gestió que la Conselleria de Benestar Social realitza a l'Institut Valencià d'Atenció als Discapacitats per a desenvolupar els programes d'atenció als immigrants que, impulsats des de la Generalitat Valenciana, permeten abordar la problemàtica de la seua inserció social. Aquests programes es corresponen amb els programes prioritaris que la Conselleria de Benestar Social, a través de la Direcció General de Serveis Socials, convenia amb el Ministeri de Treball i Assumptes Socials: Observatori Permanent de la Immigració, òrgans de participació i consulta, xarxa d'informació, orientació i suport legal a immigrants, intercanvi d'informació i assessorament, programes territorials d'acollida i integració social, programes d'empadronament.
  
Així mateix, tals processos d'inserció s'articularan amb els plans d'actuació prioritària en barris i els referits a altres que aborden els problemes de l'exclusió, en general, dins de les directrius establides pel Ministeri de Treball i Assumptes Socials per a l'elaboració del Pla Nacional d'Acció per a la Inclusió Social.
  
Segona
  
L'IVADIS es compromet a la gestió objecte d'aquesta Comanda davant de les situacions que puguen plantejar-se en la inserció social dels immigrants.
  
Tercera
  
Els serveis propis d'aquesta Comanda estan constituïts per:
  
1. Un Centre Coordinador de Programes d'Atenció a Immigrants siti al carrer Convent Santa Clara núm. 12 b 4t de València, amb les funcions de:
  
- Assessorar la Direcció General de Serveis Socials i coordinar amb ella en tot allò referent a les actuacions sobre immigrants, així com en les relacions que es puguen establir respecte d'això amb altres administracions públiques o institucions privades sense ànim de lucre.
  
- Elaborar programes d'atenció i inserció als immigrants.
  
- Servir de suport tècnic als serveis públics i entitats socials d'atenció primària i especialitzada que treballen amb els immigrants.
  
- Coordinar els recursos existents en la nostra Comunitat a fi d'establir processos de derivació i actuació clars.
  
Tot això amb subjecció a les directrius i instruccions que a fi de la gestió del Centre dicte la Conselleria de Benestar Social, a través de la Direcció General de Serveis Socials. Així mateix s'haurà de treballar amb les directrius que marca el Fons Social Europeu per a aquest tipus de gestió (veure annex 1, Iniciativa Europea Equal). En el Centre, l'horari de treball serà de 40 hores setmanals, de dilluns a divendres i inclourà com a mínim els següents serveis:
  
- Servei d'assessoria jurídica
  
- Servei d'interpretes/ traductors
  
- Servei de programes
  
2. El Centre d'Acollida Temporal per a immigrants ?Mare Vella- siti al carrer Mare Vella núm. 15 de València, amb capacitat per a 12 persones, amb un horari de 24 hores diàries i durant tots els dies de la setmana i amb les funcions de:
  
- Oferir una acollida temporal atenent a les necessitats bàsiques d'allotjament i manutenció de la població immigrant sense recursos necessaris per a ells.
  
- Promoure l'autonomia personal, les condicions que faciliten en el seu dia la futura inserció laboral i la participació social dels immigrants atesos en el Centre.
  
Quarta
  
La Conselleria de Benestar Social aporta, per a la gestió del servei que s'encomana els dos locals sitis als domicilis assenyalats en el punt tercer.
  
Així mateix, s'encarregarà de les despeses de funcionament del servei fins un màxim de 5.000.000 PTA (30.050,61 euros), a càrrec de la retenció de crèdit RA, comptabilitzada en el número d'expedient comptable 2001.0.002673, aplicació pressupostària 63.58.35.1923.219.57.8.
  
El finançament d'aquesta comanda s'efectuarà a càrrec de l'assumpte de subvenció T3338/01, ?Servei d'Atenció Integral a l'Immigrant?, per un import de 47.048.013 PTA. (238.985,66 euros), aplicació pressupostària 82.78.85.1773.013.11.5.
  
Cinquena
  
L'IVADIS, per mitjà de la Unitat d'Intervenció al Medi Obert, portarà a terme l'estructuració de la intervenció en matèria d'immigració, en base a l'anàlisi i diagnòstic, planificació, cooperació i elaboració de programes a través de la Direcció General de Serveis Socials, i en concret els programes objecte d'aquesta Comanda referents al Centre Coordinador i al Centre d'Acollida Temporal, així com la seua implementació amb els plans d'actuació prioritària en barris i els referits a altres que aborden els problemes de l'exclusió, en general, per la qual cosa s'haurà de comptar en plantilla amb el personal que a continuació es detalla:
  
- Un llicenciat en dret, amb coneixement ampli en el dret d'estrangeria i la problemàtica de l'immigrant en la nostra Comunitat i que tinga coneixement dels idiomes francés i anglés parlat i escrit.
  
- Dos intèrprets/mediadors culturals: un de parla castellana, russa, búlgar, dialectes dels països de l'Est i anglés; un altre de parla castellana, àrab, algeriana, francesa i dialectes del Nord d'Àfrica.
  
- Dos tècnics mitjans d'Acció Social.
  
- Un titulat mitjà amb coneixements específics en la intervenció social amb els immigrants, entre altres.
  
- Un administratiu
  
- Tres zeladors per als torns de nit en el Centre d'Acollida Temporal.
  
Sisena
  
El Centre Coordinador haurà de disposar d'un registre en què figure cada una de les actuacions realitzades pels seus diferents serveis amb la valoració pertinent i en el qual es faran constar les dades dels serveis públics, entitats socials i usuaris que s'hagen atés des del Centre.
  
El Centre d'Acollida Temporal haurà de disposar d'un llibre de registre en què consten entrades i eixides dels immigrants, així com les incidències produïdes i de l'expedient de cada un dels usuaris del Centre.
  
L'IVADIS es compromet a guardar reserva i la deguda confidencialitat de les dades personals contingudes en els expedients i a usar-los només per a la deguda atenció a aquests i podran ser objecte de sanció, de resolució del Conveni i la resta d'accions legals que procediren del mal ús d'aquestes dades, i caldrà seguir el que disposa la LRJPAC, de forma que l'accés a aquestes quan continguen dades referents a la intimitat de les persones estarà reservat a aquestes en els termes establits en l'apartat 2 de l'article 37 de l'esmentada llei.
  
Els dos centres disposaran d'una programació anual d'accions, mitjançant les directrius que marque el Ministeri de Treball i Assumptes Socials i la Conselleria de Benestar Social. Així mateix, aquests dos centres presentaran anualment una memòria d'activitats d'acord amb les instruccions específiques que per a aquesta emeta la Direcció General de Serveis Socials.
  
La Direcció General de Serveis Socials podrà establir procediments de suggeriments per part dels serveis públics i entitats a què va dirigit el suport tècnic i podrà determinar la instal·lació de bústies de reclamacions i suggeriments així com entregar als usuaris tot tipus de documentació i impresos relatius als seus drets i obligacions.
  
Setena
  
Seran obligacions de l'IVADIS:
  
a) Observar les directrius i instruccions que en relació amb la prestació del servei fixe l'administració a través del personal de la Direcció General de Serveis Socials designat a aquest efecte.
  
b) Facilitar una inspecció periòdica de la Direcció General de Serveis Socials per a comprovar la gestió realitzada. L'IVADIS posarà a disposició d'aquella tota la informació, documentació econòmica, fiscal, administrativa, laboral i de qualsevol altre tipus que se li requerisca.
  
c) Concórrer a totes les reunions de seguiment que es convoquen per a avaluar el servei i/o marcar criteris i directrius d'actuació. A aquestes reunions haurà d'assistir el personal operatiu que l'administració considere en cada cas necessari per raó de les matèries que caldrà tractar. De les reunions s'alçarà la corresponent acta que, una vegada subscrita pel representant o representants de l'IVADIS, serà d'obligat compliment per a aquest i per al seu personal.
  
La Conselleria de Benestar Social serà titular exclusiva de tots els drets d'explotació, reproducció, edició i distribució dels informes, dades estadístiques i qualssevol altres que puguen ser d'utilitat a l'anàlisi, investigació, sensibilització social o simple informació, etc., en qüestions relacionades amb l'objecte d'aquesta Comanda.
  
Vuitena
  
L'IVADIS haurà d'atendre totes les consultes relatives al motiu d'aquesta Comanda que es reben dels serveis socials dels ajuntaments de la Comunitat Valenciana, així com d'altres serveis públics, entitats socials, i usuaris.
  
La selecció dels usuaris del Centre d'Acollida Temporal es realitzarà a través de les comissions de valoració creades a aquest efecte.
  
Novena
  
La forma de justificació i pagament de l'aportació que realitzarà la Conselleria de Benestar Social, i com que es tracta d'una transferència corrent, haurà de seguir el que disposa la Llei 12/2000, de 28 de desembre, de Pressupostos de la Generalitat Valenciana per a l'any 2001, d'acord amb el sistema inclòs en l'article 33.1 c) paràgraf segon, segons el qual ?podrà lliurar-se immediatament, una vegada concedit, fins el 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat?.
  
Deu
  
El període de la Comanda de Gestió serà des de l'1 de gener fins al 31 de desembre de 2001.
  
Onze
  
El conseller de Benestar Social podrà resoldre aquest Conveni si durant el primer any de la seua vigència no s'executa la prestació corresponent a l'exercici per causa imputable a l'entitat col·laboradora.
  
En aquestes condicions queda formalitzat el present Conveni, que aprovat pels intervinents amb lectura prèvia, firmen i que s'estén en quatre exemplars al lloc i en la data ?ut supra?.
  
El conseller de Benestar Social
  
RAFAEL BLASCO CASTANY
  
El gerent de l'IVADIS,